cyanic-selkie/wikianc huggingface dataset:
अभयमुद्रा
अभयमुद्रा (भयरहित होने की मुद्रा) एक मुद्रा है जो भय से मुक्ति और सुरक्षा की भावना का द्योतक है। यह भारत के सभी प्राचीन धर्मों की मूर्तियों में देखने को मिलती है। इसमें दायें हाथ को ऊपर की ओर करके हथेली बार की ओर दर्शायी जाती है। यह सबसे प्राचीन मुद्राओं में से एक है।
चन्द्रिका प्रसाद
चन्द्रिका प्रसाद,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के रायबरेली जिले के 308 - बछरावां विधान सभा निर्वाचन क्षेत्र से कांग्रेस की ओर से चुनाव में भाग लिया।
मेघना मिश्रा
मेघना मिश्रा एक भारतीय पार्श्व गायिका हैं, जो मुख्य रूप से संगीत निर्देशक अमित त्रिवेदी की एक चयनित पार्श्व गायिका हैं। उन्होंने 2017 की सीक्रेट सुपरस्टार में आमिर खान द्वारा अभिनीत, दो सुपरहिट ट्रैक, "नचदी फिरा" और "मैं कौन हूँ" दिया । उन्हें "नचदी फिरा" के लिए सर्वश्रेष्ठ महिला पार्श्व गायिका के लिए 63 वें फिल्मफेयर पुरस्कार से सम्मानित किया गया। गीत "मेन कौन हूं" को 2017 के सर्वश्रेष्ठ हिंदी गीतों में से एक ऑनलाइन पोर्टल द्वारा चुना गया था। गाने कौसर मुनीर ने लिखे और अमित त्रिवेदी ने लिखे थे।
पर्सिडाए
पर्सिडाए ( Percidae ) पृथ्वी के उत्तरी गोलार्ध में (विशेषकर उत्तरी अमेरिका में) मीठे और हलके खारे पानी में मिलने वाली पर्सिफ़ोर्म मछलियों का एक कुल है। इसमें पर्च (जिसकी तीन जातियाँ हैं) और बहुत सी अन्य मछलियाँ शामिल हैं और इस कुल का नाम पर्च पर ही पड़ा है। पर्सिडाए मछलियों के चेहरे पर हलकी या भारी कवच-जैसी त्वचा होती है। इनका शरीर छूने में कठोर होता है और अक्सर लाल, नारंगी और पीले जैसे आकर्षक रंग रखता है। इनके मूहों में अक्सर दांत होते हैं और इनकी बहुत सी जातियाँ अन्य मछलियों को खाती हैं।
महन्त गंगा दास बैरागी
महन्त गंगा दास बैरागी वैष्णवों के पूर्ण बैराठी द्वारे के महन्त थे, महन्त गंगा दास रानी लक्ष्मीबाई के धर्म गुरु भी थे, रानी लक्ष्मीबाई का दाह संस्कार उनकी कुटिया को तोड़कर व निर्मोही अखाड़े के हजारों बैरागियों ‌की सुरक्षा में किया गया था जिसमें 745 बैरागी शहीद भी हो गए थे।
इतिहास
झांसी की रानी ने तो अपनी अंतिम सांस भी ग्वालियर स्थित निर्मोही अखाड़े के स्थान, गंगा दास के मठ में ली थी और यहीं पर उनका अंतिम संस्कार हुआ। झांसी की रानी ने अपनी अंतिम लड़ाई 18 जून 1858 को ग्वालियर रियासत में फूलबाग नामक स्थान पर लड़ी। इसी स्थान पर आज उनका स्मारक भी है, महंत गंगा दास जी की बड़ी शाला ,जो निर्मोही अखाड़े का मठ है और वैष्णव परंपरा की 52 पीठों में से एक है, जो रामानंदी संप्रदाय का द्वारा है। वैसे तो इस पीठ की स्थापना अकबर के काल में हुई, लेकिन वर्ष 1858 में इस पीठ के द्वाराधीश महंत गंगा दास जी थे। अंग्रेजों से लड़ाई के कुछ दिन पूर्व झांसी की रानी द्वारा महंत गंगा दास जी के साथ दार्शनिक वार्तालाप का भी उल्लेख इतिहास में मिलता है। ग्वालियर में 18 जून 1858 को, जब रानी लक्ष्मीबाई अंग्रेजी सेना से लड़ते लड़ते बुरी तरह घायल हो गई, तो उनके सैनिक उन्हें घायल अवस्था में उठाकर महंत गंगा दास जी की कुटिया में लेकर गए।
गंगा दास जी ने उनका सिर अपनी गोदी में रखकर गंगाजल पिलाया। रानी को जब आभासी हो गया कि उनका अंतिम क्षण अब बहुत निकट है तो उन्होंने महंत गंगा दास जी से निवेदन किया, कि ये अंग्रेज मेरे मृत शरीर को भी हाथ ना लगा पाएं। सैकड़ों हथियारबंद बैरागी साधुओं ने रानी के लिए सुरक्षा कवच बना लिया और दोनों तरफ से घंटों गोलियां चलती रही। जब रानी ने प्राण त्याग दिए तो बाबा गंगादास जी की कुटिया तोड़कर शीघ्रता शीघ्र चिता बनाई गई और बाबा जी ने वैदिक रीति से उनका अंतिम संस्कार कर दिया। इतिहास में उल्लेख है कि मठ के अंदर से दो बंदूकों से तो गोलियां तब तक आती रही जब तक चिता जलकर पूरी तरह शांत नहीं हो गई। इस युद्ध में 745 बैरागी साधुओं ने अपने प्राणों की आहुति दी।
बिनोदबिहारी चौधुरी
बिनोदबिहारी चौधुरी ( (বিনোদ বিহারী চৌধুরী; 10 जनवरी 1911 – 10 अप्र्रैल 2013 ) भारत के स्वतन्त्रता संग्राम सेनानी थे। स्वतन्त्रता के पश्चात वे बांग्लादेश में सामाजिक कार्य में संलग्न रहे। वे चटगाँव विद्रोह में भाग लेने के लिए प्रसिद्ध हैं।
महन्त गंगा दास बैरागी
इतिहास
अंग्रेजी सेना के कमांडर जब चिता तक पहुंचे तो उनके हाथ कुछ भी नहीं लगा। यह भी अभी तक एक रहस्य बना हुआ है की झांसी की रानी का खजाना आखिर कहां गया। कालपी से ग्वालियर आने के 15 दिन बाद ही रानी शहीद हो गई थी। चली आ रही जनश्रुतिओं के अनुसार, रानी ने खजाने का पता अपने सबसे निकट बाबा गंगादास को बता दिया था। बाबा गंगादास ने अपने खास शिष्य कुतवार मंदिर के महंत बाबा कालूराम को भी बता दिया था। रानी के शहीद होने के बाद बाबा गंगादास ने, रानी के दत्तक पुत्र दामोदर को सुरक्षित स्थान पर भेज दिया था। रानी लक्ष्मीबाई का साथ देने की वजह से बाबा गंगादास, ग्वालियर छोड़कर हरिद्वार चले गए थे ।
बिनोदबिहारी चौधुरी
इनका जन्म ई.स.1911 में अविभाजित भारत के चटगाँव जिले में हुआ था। सन 2013 में 102 वर्ष की दीर्घ आयु में उनका निधन हुआ। सन २००० में उन्हें बांग्लादेश का सर्वोच्च नागरिक पुरस्कार 'स्वतन्त्रता दिवस पुरस्कार' प्रदान किया गया।
महन्त गंगा दास बैरागी
इतिहास
अनुमान के आधार पर कुछ खजाना कालपी में ही रह गया था। जबकि ग्वालियर लाया गया खजाना बाबा गंगादास के मठ और लधेड़ी नामक स्थान में छुपाया गया था। बाबा गंगादास, बाद में जीवाजी राव सिंधिया के आग्रह पर वापस ग्वालियर तो आ गए थे लेकिन इस दौरान खजाने की खुदाई का कोई उल्लेख नहीं मिलता। इस स्थान पर आज भी यह मठ अच्छी स्थिति में है और वहां मंदिर एवं उन बैरागियों की समाधियां बनाई गई हैं। इस मठ में, युद्ध में प्रयुक्त ,साधुओं के चिमटे, भाले, नेजे, बंदूक़े और एक छोटी सी तोप आज भी सुरक्षित है। मठ के साधु और उनके अनुयाई रानी लक्ष्मीबाई के बलिदान दिवस पर हर वर्ष समारोह करके उनको याद करते हैं।
मोहमद कुलीपुर उर्फ नगला, मुरादाबाद (मुरादाबाद )
भारत की जनगणना अनुसार यह गाँव, तहसील मुरादाबाद, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
भारतीय क्रिकेट टीम का वेस्ट इंडीज और संयुक्त राज्य अमेरिका दौरा 2019
भारत क्रिकेट टीम ने अगस्त और सितंबर 2019 के दौरान वेस्टइंडीज और संयुक्त राज्य अमेरिका का दौरा किया, जिसमें दो टेस्ट, तीन एक दिवसीय अंतर्राष्ट्रीय (वनडे) और तीन ट्वेंटी-20 अंतरराष्ट्रीय (टी20ई) मैच खेले गए। दौरे की शुरुआत फ्लोरिडा के लॉडरहिल में सेंट्रल ब्रोवार्ड रीजनल पार्क में खेले गए टी20ई के दो मैचों से हुई। टेस्ट सीरीज़ ने उद्घाटन 2019–21 आईसीसी विश्व टेस्ट चैम्पियनशिप का हिस्सा बनाया। जुड़नार की पुष्टि जून 2019 में हुई थी।
फरवरी 2019 में, क्रिस गेल ने वनडे क्रिकेट से संन्यास की घोषणा की, और उन्होंने आखिरी बार सितंबर 2014 में बांग्लादेश के खिलाफ एक टेस्ट मैच खेला। हालांकि, जून 2019 में, क्रिकेट विश्व कप के दौरान, गेल ने वेस्टइंडीज के लिए एकदिवसीय मैचों में खेलने की इच्छा व्यक्त की, और संभवतः एक टेस्ट मैच भी। जुलाई 2019 में, क्रिकेट वेस्टइंडीज ने श्रृंखला के लिए एकदिवसीय टीम का नाम गेल के साथ टीम में शामिल किया। भारत के एम एस धोनी अपनी सेना की रेजिमेंट के साथ दौरे पर जाने के लिए चुने गए, और हार्दिक पांड्या को श्रृंखला के लिए आराम दिया गया।
भारत ने टी20ई श्रृंखला 3-0 से जीती। दूसरे वनडे में, क्रिस गेल 300 एकदिवसीय मैचों में खेलने वाले पहले वेस्ट इंडियन क्रिकेटर बने। It वेस्टइंडीज के लिए यह उनका 297 वां एकदिवसीय था, गेल ने आईसीसी विश्व एकादश टीम के लिए तीन एकदिवसीय मैच भी खेले। इसी मैच में, गेल एकदिवसीय क्रिकेट में वेस्ट इंडीज के बल्लेबाज के लिए भी सबसे अधिक रन बनाने वाले खिलाड़ी बने। वह ब्रायन लारा के रिकॉर्ड 10,348 रन से आगे निकल गए। पहले मैच में कोई नतीजा नहीं निकलने के बाद भारत ने 2-0 से वनडे सीरीज जीती।
भारत ने टेस्ट श्रृंखला 2-0 से जीती। दूसरा मैच भारत के कप्तान के रूप में विराट कोहली की 28 वीं जीत थी, जो टेस्ट क्रिकेट में भारत का सबसे सफल कप्तान बन गया।
खिलाड़ी
दौरे से आगे, आंद्रे रसेल ने खुद को वेस्ट इंडीज के टी20ई टीम से बाहर कर दिया और उनकी जगह जेसन मोहम्मद को लिया गया। फैबियन एलेन को तीसरे टी20ई मैच के लिए वेस्ट इंडीज के टीम में शामिल किया गया, खारी पियरे की जगह। केमो पॉल को वेस्टइंडीज के लिए पहले टेस्ट से बाहर कर दिया गया था, जिसमें मिगुएल कमिंस ने उनके प्रतिस्थापन का नाम दिया था। दूसरे टेस्ट के लिए, केमो पॉल अपनी चोट से उबर गए, वेस्टइंडीज की टीम में वापसी करते हुए कमिंस की जगह ले ली। जेमर हैमिल्टन को दूसरे टेस्ट के लिए वेस्टइंडीज की टीम में शामिल किया गया, उनके स्थान पर शेन डॉवरिच थे, जिन्हें टखने में चोट थी।
दूसरे टेस्ट की दूसरी पारी में, जेर्मिन ब्लैकवुड ने डैरेन ब्रावो की जगह वेस्ट इंडीज टीम में जगह बनाई।
चिरंजी लाल जाटव
चिरंजी लाल जाटव,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के एटा जिले के 116 - जलेसर विधान सभा निर्वाचन क्षेत्र से कांग्रेस की ओर से चुनाव में भाग लिया।
103 रेखांश पश्चिम
103 रेखांश पश्चिम (103rd meridian west) पृथ्वी की प्रधान मध्याह्न रेखा से पश्चिम में 103 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, उत्तर अमेरिका, प्रशांत महासागर, दक्षिणी महासागर और अंटार्कटिका से गुज़रती है। यह 77 रेखांश पूर्व से मिलकर एक महावृत्त बनाती है।
बीकानेरी भुजिया
बीकानेरी भुजिया की पहचान राजस्थान के बीकानेर के नाम से जुड़ी हुई है। यह एक बेसन के महीन सेव व जवे जैसे बनाकर खाद्य तेल में तले जाने पर बनती है। इसमें बेसन को छोड़ मूँग, मोठ, मटर आदि के आटे भी मिलाए जाते हैं। साथ ही कई सम्बार (मसाले) भी डाले जाते हैं। यह अकेेेले बीकानेर ही नहीं अपितु पूूूरे राजस्थान, महाराष्ट्र, गुजरात, पंजाब, बिहार तथा पश्चिम बंगाल में भी बहुत लोकप्रिय है।
इतिहास
1877 में, महाराजा श्री डुंगर सिंह के शासनकाल के दौरान, भुजिया का पहला बैच बीकानेर की रियासत में बनाया गया था।
बाला साहेब पूछवाले
पं. बाला साहेब पूछवाले ग्वालियर घराने के ख्याल शैली के सुप्रतिष्ठित गायक थे।ग्वालियर घराने के प्रमुख गायक निम्नानुसार हुए-शंकर राव पंडित, श्री एकनाथ उर्फ माउ पंडित, राजा भैया पूछवाले, डॉ. कृष्णराव शंकर पंडित, पं. पांडुरंग उर्फ बालासाहेब पूछवाले|
जीवनी
जन्म 1919 मृत्यु 2005
गायन शैली
ख्याल के अलावा, बाला साहेब गायन के अन्य रूपों में भी कुशल थे जैसे टप्पा, ताराना और अश्तलपिडी। ग्वालियर घराना गायकी की विशिष्ट विशेषताओं का ब्योरा उनके समकालीन शैलीगत बारीकियों की विशेषता है और सहज सौंदर्य की अपील बनाए रखने के कारण उन्हें ग्वालियर घराने के गायकी के प्रमुख गायको में से एक के रूप में चिह्नित किया गया है। उन्होंने कई वर्षों से माधव संगीत महाविद्यालय के प्रमुख के रूप में पद की शोभा बढ़ाई थी। उन्हें भारतीय शास्त्रीय संगीत में अपने उदार योगदान के लिए 'संगीत नाटक अकादमी',शिखर सम्मान सहित कई पुरस्कारों पर सम्मानित किया गया।
समकालीन कलाकार
पं बालासाहेब पुच्छवाले ग्वालियर घराने के दिवंगत पं राजभैया पूच्छवाले के एकमात्र पुत्र और शिष्य थे। इनके समकालीन साथी कलाकार,सदाशिवराव अग्निहोत्री, पं वि एन भाखड़े और आचार्य एस ए रांजांकर थे।
कनाडा का ताइगा
कनाडा का ताइगा (boreal forest of Canada) उत्तर अमेरिका के कनाडा देश का विशाल ताइगा वन है जिसमें पृथ्वी के परिध्रुविय ताइगा वनों का एक बड़ा भाग आता है। क्षेत्रफल के अनुसार कनाडा का लगभग ६०% भूभाग इसमें शामिल है, जो कि भारत के कुल क्षेत्रफल का दोगुना है। कनाडीयाई ताइगा में कोणधारी वृक्ष प्रमुख हैं, जैसे कि प्रसरल (स्प्रूस) और चीड़ (पाइन)। यह वन पूर्व में अटलांटिक महासागर से सटे न्यूफ़िनलैण्ड व लैब्रेडोर प्रान्त से लेकर पश्चिम में कनाडा के संयुक्त राज्य अमेरिका के अलास्का राज्य तक विस्तृत हैं।
डी॰ सी॰ अवंती
डी॰ सी॰ अवन्ती (DC Avanti) एक आगामी भारतीय स्पोर्ट्स कार है। यह भारत में निर्मित पहली पूर्ण स्वदेशी स्पोर्ट्स कार है जिसे ऑटो एक्सपो 2012 में पहली बार अमिताभ बच्चन द्वारा अनावरित किया गया था। इसे भारत के जाने माने डिज़ाइनर दिलिप छाबड़िया के डी॰ सी॰ डिज़ाइन ने बनाया है। इसका नाम टिन टिन कॉमिक्स की पात्र स्टडबेकर अवन्ती के नाम पर रखा गया है। इटालियन भाषा में इसका अर्थ है "आगे बढना"। इसका उद्देश्य भारत में ऐसी स्पोर्ट्स कारों का निर्माण करना है जिन्हें जनता वाजिब दामों पर खरिद सके। यह अब भारत की सडको पर २०१५ मे उतारी गयी।
विशेषताऐं
अवन्ती का इंजन फ़ोर्ड द्वारा निर्मित आधुनिक इकोबूस्ट तंत्रज्ञान से बना है। यह 2.0 लिटर क्षमता का DOHC चार सिलेंडर वाला इंजन है जिसमें डाइरेक्ट इंजेक्शन, हर सिलेंडर पर चार वॉल्व के साथ वेरिएबल वॉल्व टाइमिंग (VVT) व टर्बो चार्जिंग मौजूद है। इसका पावर आउटपुट 261bhp है और यह 366Nm का टॉर्क उत्पन्न करता है। आगे चलकर इसमें हॉन्डा का V6 इंजन भी उपलब्ध कराया जाएगा जो 394bhp का पावर आउटपुट प्रदान करता है। इंजन युरो-V प्रदूषण मापदंडों पर खरा उतरता है और थोडे बदलाव के बाद युरो-VI के काबिल बनाया जा सकता है।
इसमें छः गियर वाला मानवीय गेयरबॉक्स है और टेक्नॉलॉजी के शौकीन लोगों के लिए 6 स्पीड ड्युअल क्लच गेयरबॉक्स भी दिया गया है। यह शून्य से 100 किलोमिटर/घंटे की रफ़्तार सात सेकेण्ड मे छू सकती है जिसका श्रेय इसके हलके वज़न (1560kg) को जाता है। इसकी उच्चतम गति सीमा 250 किलोमिटर/घंटे तक है। इसके साथ ही कार में एबीएस (ABS) व एयरबैग्स पहले से ही दिए गए है।
अनावारण
भारत की पहली स्पोर्ट्स कार अवन्ती का अनावारण २४ सितम्बर २०१५ को किया गया। इसकी कीमत 35.93 लाख (पुणे में शोरूम कीमत) है।
डोरेमोन
दोराएमोन (ドラえもん) एक जापानी मांगा शृंखला है जिसे फुजिको एफ॰ फुजिओ द्वारा लिखित और चित्रित किया गया है। मांगा को पहली बार दिसंबर 1969 में क्रमबद्ध किया गया था, इसके 1,345 अलग-अलग अध्यायों को 45 तोंकोबोन संस्करणों में संकलित किया गया था और 1970 से 1996 तक शोगाकुकान द्वारा प्रकाशित किया गया था। कहानी दोराएमोन नामक एक बिना कान वाली रोबॉट बिल्ली के इर्द-गिर्द घूमती है, जो नोबिता नोबी नामक एक लड़के की सहायता के लिए 22 वीं शताब्दी से समय पर वापस यात्रा करती है।
इस मांगा ने एक मीडियाधिकार को जन्म दिया। 1973, 1979 और 2005 में तीन एनीमे दूरदर्शन शृंखलाओं को अनुकूलित किया गया है। इसके अतिरिक्त, शिन-एइ ऐनिमेशन ने चालीस से अधिक एनिमेटेड फ़िल्मों का निर्माण किया है, जिसमें दो 3डी कंप्यूटर एनिमेटेड फिल्में शामिल हैं, जो सभी तोहो द्वारा वितरित की जाती हैं। साउंडट्रैक एल्बम, वीडियो गेम और संगीत सहित विभिन्न प्रकार के व्यापार और मीडिया विकसित किए गए हैं।  वायेजर जापान और ऑल्टजापान कं, लिमिटेड के साथ फुजिको एफ. फुजियो प्रो के सहयोग से, किंडल ई-रीडर के माध्यम से, उत्तरी अमेरिका में एक अंग्रेजी भाषा प्रसारण के लिए मांगा शृंखला को अनुज्ञा दिया गया था। एनीमे शृंखला को डिज़्नी द्वारा अंग्रेजी भाषा के प्रसारण के लिए अनुज्ञा दिया गया था। 2014 में उत्तरी अमेरिका, और यूरोप, मध्य पूर्व और अफ़्रीका में LUK इंटरनैशनल में।
किरदार
डोरेमोन एक बिल्लीनुमा रोबोट है। उसके पास एक विशेष चमत्कारी पॉकेट है, जिसमें से वह भविष्य के नए-नए गैजेट्स (यंत्र) निकालता रहता है। डोरेमी रोबोट उसकी बहन है। वह डोरेमोन से ज्यादा उन्नत रोबोट है (जहां डोरेमोन की शक्ति केवल 129.3 हॉर्सपावर है, वहीं डोरेमी की शक्ति 10,000 हॉर्सपावर है)। वह गैजेट्स का इस्तेमाल भी डोरेमोन से बेहतर तरीके से कर सकती है। वह खुद पर घमंड नहीं करती और जब भी डोरेमोन को मदद की जरूरत होती है, वह अपनी टाइम-मशीन में बैठ कर मदद करने आ जाती है। जब उसका भाई डोरेमॉन छुट्टी पर होता है, तो वह नोबिता की मदद करती है।
भविष्य में कई साल, उनके एक वंशज ने नोबिता की रक्षा और मार्गदर्शन करने के लिए रोबोट बिल्ली डोरेमोन को समय पर वापस भेज दिया। डोरेमॉन के पास एक चार-आयामी जेब है जिसमें वह असंख्य वस्तुओं को संग्रहीत करता है, जिन्हें गैजेट्स के रूप में जाना जाता है, जो कि खिलौने और चिकित्सा से लेकर भविष्य की तकनीक तक हैं। उदाहरणों में शामिल है बांस-कोप्टर (जापानी: टाके-कोपुटा), हेडगियर का एक छोटा सा टुकड़ा है जो उड़ान भरने और कहीं भी जाने की अनुमति देता है (जापानी: डोको डेमो दोआ), एक दरवाजा जो उपयोगकर्ता की इच्छा के अनुसार किसी भी स्थान पर खुलता है।
नोबिता की सबसे करीबी दोस्त शिज़ुका मिनामोतो है, जो उनकी रूचि के रूप में भी काम करती है और अंततः उनकी पत्नी बन जाती है। नोबिता आमतौर पर बदमाशी ताकेशी गोडा (उपनाम "जियान"), और चालाक और अभिमानी सुनेओ होनकावा द्वारा सताया जाता है। नोबिता को विभिन्न तरीकों से सहायता करने के लिए एक विशिष्ट कहानी में डोरेमोन अपने एक गैजेट का उपयोग करता है, जो अक्सर हल करने की कोशिश करने की तुलना में अधिक परेशानी पैदा करता है।
डोरेमोन काटून छोटे बच्चों को नये ओर बहेतर गेजीटो से वाकिफ करवाता है।
बर्लिन
बर्लिन जर्मनी की राजधानी और इसके 16 राज्यों में से एक है। यह बर्लिन-ब्रैन्डनबर्ग मेट्रोपोलिटन क्षेत्र के मध्य में, जर्मनी के उत्तर-पूर्वी भाग में स्थित है। इसकी जनसंख्या 34 लाख है। यह जर्मनी का सबसे बड़ा और यूरोपीय संघ का दूसरा सबसे बड़ा शहर है। बर्लिन यूरोप की राजनीति, संस्कृति और विज्ञान का महत्त्वपूर्ण केन्द्र है। यूरोप के यातायात के लिए यह एक धुरी के समान है। यहाँ कई महत्त्वपूर्ण विश्वविद्यालय, संग्रहालय और शोध केन्द्र हैं। यह शहर बहुत तेजी से विकास कर रहा है और यहाँ के समारोह, उत्सव, अग्रणी कलाएँ, वास्तुशिल्प और रात्रि-जीवन काफी प्रसिद्ध हैं। बर्लिन 13वीं शताब्दी में स्थापित हुआ और इस क्षेत्र के कई राज्यों और साम्राज्यों की राजधानी रहा- प्रुशिया राज्य (1701 से), जर्मन साम्राज्य (1871-1918), वेइमार गणतंत्र (1919-1932) और तीसरी राइख (1933-1945). द्वितीय विश्वयुद्ध के बाद इस शहर का विभाजन हो गया। पूर्वी बर्लिन जर्मन लोकतान्त्रिक गणराज्य (पूर्वी जर्मनी) की राजधानी बना और बर्लिन दीवार से घिरा पश्चिमी बर्लिन पश्चिमी जर्मनी के हिस्से आया। 1989 में बर्लिन दीवार के टूटने पर बर्लिन शहर फिर एक हो गया और जर्मनी के एकीकरण के बाद पूरे जर्मनी की राजधानी बना।
स्थिति
52° 32मि. उत्तरी अक्षांश तथा 13° 24मिनट पूर्वी देशान्तर। यह उत्तर-पूर्वी जर्मनी में बाल्टिक सागर के तट से 110 मील अंदर की ओर एल्ब और ओडर नदियों के बीच स्प्री नदी के दोनों किनारों पर बसा हुआ है।
इतिहास
थोड़े समय बाद पूर्व एवं उत्तर-पूर्व के व्यापार के लिए इन दोनों नगरों की स्थिति अत्यंत महत्वपूर्ण प्रतीत हुई और इस दृष्टि से इनकी बड़ी उन्नति हुई। सामरिक दृष्टि से भी इसका स्थान अद्वितीय समझा गया। इस प्रकार तीव्र व्यापारिक उन्नति के कारण जर्मनी के प्रगतिशील उत्तरी नगरों से इसका संबंध होना आवश्यक हो गया और अंत में अपने उद्देश्यों की पूर्ति के लिए यह हैंसियाटिक लीग में सम्मिलित हो गया। फिर तो विभिन्न वातावरण एवं परिस्थितियों में बर्लिन शनै: शनै: विकसित होता रहा।
द्वितीय विश्वयुद्ध के समय बर्लिन की दशा बिल्कुल खराब हो गई और यह बुरी तरह तहस नहस हो गया। जैसा ऊपर कहा गया है, यह कई भागों में विभाजित हो गया और विभिन्न शक्तियों ने इसपर अपना प्रभुत्व जमा लिया। वास्तव में इस समय यह नगर राजनीतिक खींचा तानी का विषय बन गया था। फिर भी द्वितीय विश्वयुद्ध की समाप्ति के बाद से विभिन्न खंडों में होते हुए भी बर्लिन ने फिर उन्नति करना प्रारंभ किया परंतु वह अपनी पुरानी स्थिति में अब भी नहीं आ सका है।
खैरागढ़ प्रखंड जिला आगरा
खैरागढ़ प्रखंड आगरा जिले में स्थित एक प्रखंड है इसके अंतर्गत २० गाँव हैं।
बर्लिन
इतिहास
बर्लिन में यातायात तथा संदेशवाहन को देखने से पता चलता है कि पश्चिमी बर्लिन में वायुयान द्वारा आना जाना बहुत अधिक होता है। घेरे के बाद अधिकतर विदेशी भ्रमणकारी वायुयानों द्वारा यहाँ आते जाते रहे हैं। यहाँ के स्थानीय उद्योग धंधों की निर्मित वस्तुएँ वायुयानों द्वारा ही बाहर भेजी जाती रही हैं। वैसे सामान्यत: रेल द्वारा भी यातायात प्रचलित है। कभी कभी सोवियत सरकार द्वारा कुछ बातों को लेकर बीच बीच में विघ्न बाधाएँ उत्पन्न हो जाया करती हैं। पूर्वी क्षेत्र से द्रुतगामी रेले पूर्वी जर्मनी तथा मध्य यूरोप के अन्य भागों में पूर्व, पश्चिम रेल यातायात के अंतर्गत, खूब प्रचलित हैं। जो भी हो, इतना अवश्य है कि विभिन्न राजनीतिक परिस्थितियों के कारण बर्लिन में यातायात बहुत बाधापूर्ण रहा है। बर्लिन में एक भाग से दूसरे भाग के बीच यातायात सेवा प्रचलित है परंतु विभागीय सीमाओं पर रेलगाड़ियाँ बदलनी पड़ती हैं। नित्य पूर्वी बर्लिन के लोग पश्चिम बर्लिन में दुकानदारी आदि कार्य करने के लिए जाते रहते हैं। वास्तव में देखा जाए तो पूर्वी तथा पश्चिमी जर्मनी की समस्या ने बर्लिन के व्यापारिक महत्व को कम कर दिया है, विशेषकर जलयातायात के मामले में।
सन् 1945 के पहले बर्लिन नगर जर्मनी का प्रसिद्ध व्यापारिक, बीमा, बैकिंग एवं दलाली का केंद्र रहा। साथ ही असंख्य विशाल भवनों के कार्यालय भी रहे। उद्योग धंधों के मामलों में भी यह नगर बेजोड़ रहा और हर प्रकर के वैज्ञानिक उपकरण, बिजली के सामान, मशीनें, मोटरें, वस्त्र, वायुयान, मशीनों के औजार, टर्बाइन, ट्रैक्टर, लेंस आदि बनाने में यूरोप में इसका प्रमुख स्थान रहा। सन् 1945 के बाद से बर्लिन ने अपनी आर्थिक क्षमता को फिर से कायम करने की कोशिश की परंतु यहाँ की विचित्र कठिन राजनीतिक परिस्थितियों ने पश्चिम बर्लिन को काफी पंगु बना दिया जिससे बेरोजगारी की समस्या काफी बढ़ गई।
यह भी देखें: जर्मनी की अर्थव्यवस्था
यातायात
barlin has the most competitive and hard raffic rules
दामोदर दास बैरागी
इतिहास
09 अप्रैल 1669 को औरंगज़ेब ने हिंदू मंदिरों को तोड़ने के लिए आदेश जारी किया। तब वृन्दावन में गोवर्धन के पास श्रीनाथजी के मंदिर को तोड़ने का काम भी शुरू हो गया। इससे पहले कि श्रीनाथजी की मूर्ति को कोई नुकसान पहुंचे, मन्दिर के पुजारी दामोदर दास बैरागी ने मूर्ति को मंदिर से बाहर निकाल लिया। दामोदर दास बैरागी वल्लभ संप्रदाय के थे और वल्लभाचार्य के वंशज थे। उन्होंने बैलगाड़ी में श्रीनाथजी की मूर्ति को स्थापित किया और उसके बाद वे बूंदी, कोटा, किशनगढ़ और जोधपुर तक के राजाओं के पास आग्रह लेकर गए कि श्रीनाथजी का मंदिर बनाकर उसमें मूर्ति स्थापित की जाए। लेकिन औरंगज़ेब के डर से कोई भी राजा दामोदर दास बैरागी के प्रस्ताव को स्वीकार नहीं कर रहा था।
कोटा से 10 किमी दूर श्रीनाथजी की चरण पादुकाएं आज भी रखी हुई हैं, उस स्थान को चरण चौंकी के नाम से जानते हैं। तब दामोदर दास बैरागी ने मेवाड़ के राजा राणा राज सिंह के पास संदेश भिजवाया। जब किशनगढ़ की राजकुमारी चारुमती से विवाह करने का प्रस्ताव औरंगजेब ने भेजा तो चारुमती ने इससे साफ इनकार कर दिया और रातों-रात राणा राजसिंह को संदेश भिजवाया कि चारुमती उनसे शादी करना चाहती है। राज सिंह प्रथम ने बिना कोई देरी के किशनगढ़ पहुंचकर चारुमती से विवाह कर लिया। इससे औरंगज़ेब का गुस्सा सातवें आसमान पर चढ़ गया और वह राज सिंह प्रथम को अपना सबसे बड़ा शत्रु समझने लगा। यह बात 1660 की है।
राणा राज सिंह ने कहा कि मेरे रहते हुए श्रीनाथजी की मूर्ति को कोई छू तक नहीं पाएगा। उस समय श्रीनाथजी की मूर्ति बैलगाड़ी में जोधपुर के पास चौपासनी गांव में थी और चौपासनी गांव में कई महीने तक बैलगाड़ी में ही श्रीनाथजी की मूर्ति की उपासना होती रही। यह चौपासनी गांव अब जोधपुर का हिस्सा बन चुका है और जहां पर यह बैलगाड़ी खड़ी थी वहां पर आज श्रीनाथजी का एक मंदिर बनाया गया है। 5 दिसंबर 1671 को सिहाड़ गांव में श्रीनाथजी की मूर्तियों का स्वागत करने के लिए राणा राजसिंह स्वयं पहुंचे। यह सिहाड़ गांव उदयपुर से 30 मील एवं जोधपुर से लगभग 140 मील पर स्थित है। जिसे आज नाथद्वारा के नाम से जानते हैं। 20 फरवरी 1672 को मंदिर का निर्माण संपूर्ण हुआ और श्रीनाथजी की मूर्ति सिहाड़ गांव के मंदिर में स्थापित कर दी गई। यही सिहाड़ गांव अब नाथद्वारा बन गया।
दुगाल खोला, अल्मोडा तहसील
दुगाल खोला, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
भ्यूंलेथ-सीला-२, यमकेश्वर तहसील
भ्यूंलेथ-सीला-२, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
माधोराव सिंधिया
महाराजा माधोराव सिंधिया; (20 अक्टूबर 1876 – 5 जून 1925), ग्वालियर के महाराजा थे |
गाम्बिया के राष्ट्रपति
गाम्बिया के गणराज्य के राष्ट्रपति है राज्य के सिर और सरकार के मुखिया की गाम्बिया । राष्ट्रपति गाम्बिया सरकार की कार्यकारी शाखा का नेतृत्व करता है और गाम्बिया की सेना का कमांडर इन चीफ होता है । 1970 में पद सृजित किया गया था, जब गाम्बिया एक गणराज्य बना और तीन लोगों के कब्जे में रहा : दाउदा जावरा, जिन्होंने 1970 से 1994 तक शासन किया, याहया जाममेह , जिन्होंने उस साल एक रक्तहीन तख्तापलट में सत्ता हासिल की और अदम बैरो , जिन्होंने जाममेह को हराया में चुनावदिसंबर 2016 में आयोजित किया गया।
राष्ट्रपतियों की सूची
अधिक जानकारी: गाम्बिया राज्य के प्रमुखों की सूची
ग्लोबल टी-20 कनाडा 2019
2019 ग्लोबल टी-20 कनाडा ग्लोबल टी-20 कनाडा का दूसरा संस्करण था, जो 20-ओवर का क्रिकेट टूर्नामेंट था, जो सीएए सेंटर, ब्रैम्पटन, ओंटारियो में खेला गया था। यह 25 जुलाई 2019 को शुरू हुआ, और 11 अगस्त 2019 को फाइनल के साथ संपन्न हुआ। 2019 क्रिकेट विश्व कप के साथ टकराव से बचने के लिए, पिछले टूर्नामेंट की तुलना में कैलेंडर में यह थोड़ा बाद में था। वैंकूवर नाइट्स डिफेंडिंग चैंपियन हैं। क्रिकेट वेस्टइंडीज बी टीम को बदलने के लिए न्यूयॉर्क लीजेंड्स नामक एक नई टीम की घोषणा की गई थी। हालांकि, बाद में इस विचार को रद्द कर दिया गया और जून 2019 में ब्रैम्पटन वॉल्व्स को छठी फ्रेंचाइजी टीम के रूप में नामित किया गया।
26 जुलाई 2019 को, मॉन्ट्रियल टाइगर्स और विनीपेग हॉक्स के बीच मैच की शुरुआत बम की धमकी के कारण 90 मिनट की देरी से हुई, जब आयोजन स्थल में एक संदिग्ध पैकेज मिला। पैकेज को हटा दिया गया था, जिसमें मैच प्रति पक्ष बारह ओवर तक कम किया गया था।
हार्दिक पांड्या
हार्दिक हिमांशु पण्ड्या भारतीय क्रिकेट खिलाड़ी हैं। इनका जन्म 11 अक्टूबर 1993 को सूरत गुजरात में हुआ था। वो बड़ौदा क्रिकेट टीम और इंडियन प्रीमियर लीग में गुजरात टाइटन्स के लिए खेलते हैं। पांड्या 2022 आईपीएल से गुजरात टीम के कप्तान भी है। पण्ड्या दाहिने हाथ के मध्यम तेज गेंदबाज तथा दाहिने हाथ के मध्यक्रम बल्लेबाज हैं। इन्होंने अपने कैरियर की शुरुआत 26 जनवरी 2023 को ट्वेन्टी ट्वेन्टी के साथ ऑस्ट्रेलिया खिलाफ की थी।
हार्दिक पांड्या की नेटवर्थ और अन्य चीज जानने के लिए।
आईपीएल 2022 में हार्दिक पंड्या की कप्तानी में गुजरात टाइटन्स ने अपने डेब्यू सीजन में ही खिताब अपने नाम करके इतिहास रचा दिया है।
2022 आयरलैंड दौरे के लिए हार्दिक पंड्या के हाथ में टीम इंडिया की कमान दी गई है। टीम इंडिया को इंग्लैंड दौरे से पहले आयरलैंड के खिलाफ दो मैच की टी-20 सीरीज़ खेलनी है।
घरेलू करियर
पंड्या ने 2013-14 सत्र में बड़ौदा को सैयद मुश्ताक अली ट्रॉफी जीतने में महत्वपूर्ण भूमिका निभाई थी। जनवरी 2016 में उन्होंने नाबाद 86 रन बनाये जिसमें उन्होंने आठ छक्के लगाए। अपनी टीम बड़ौदा को सैयद मुश्ताक अली ट्रॉफी जीतने के लिए विदर्भ क्रिकेट टीम पर छह विकेट से जीत दिलाई।
इंडियन प्रीमियर लीग
पांड्या 2015 से 2021 तक आईपीएल में मुंबई इंडियंस के लिए खेले। कोलकाता नाइट राइडर्स के खिलाफ मुंबई इंडियंस के लिए प्लेऑफ की दौड़ में बने रहने के लिए जरूरी जीत की स्थिति में उन्होंने 31 गेंदों पर 61 रन बनाकर अपनी टीम को मैच जिताया। इसी मैच में उन्हें सीजन का दूसरा मैन ऑफ़ द मैच का खिताब दिया गया। आईपीएल 2022 की नीलामी से पहले पांड्या को मुंबई इंडियंस ने रिलीज कर दिया था। उसके बाद उन्हें अहमदाबाद फ्रेंचाइजी, गुजरात टाइटन्स ने अनुबंध किया और टीम का कप्तान नामित किया गया। 2022 में पंड्या ने अपने पहले आईपीएल खिताब के लिए गुजरात का नेतृत्व किया। शेन वार्न के बाद वह पहले कप्तान बने जिन्होंने एक नयी टीम का नेतृत्व किया और आईपीएल का खिताब जीता।
टी20
पांड्या ने 27 जनवरी 2016 को 22 साल की उम्र में ऑस्ट्रेलिया के खिलाफ 2 विकेट लेकर भारत के लिए अपना पहला ट्वेंटी-20 अंतर्राष्ट्रीय मैच खेला। रांची में श्रीलंका के खिलाफ दूसरे टी20 में, उन्होंने युवराज सिंह और एमएस धोनी के आगे बल्लेबाजी की और थिसारा परेरा का हैट्रिक शिकार बनने से पहले 14 गेंदों पर 27 रन बनाए। एशिया कप 2016 में, पांड्या ने 18 गेंदों में 31 रन बनाकर भारत को बांग्लादेश के खिलाफ एक सम्मानजनक स्कोर बनाने में मदद की। बाद में, उन्होंने जीत हासिल करने के लिए एक विकेट भी लिया। पाकिस्तान के खिलाफ अगले मैच में उन्होंने 8 रन देकर 3 विकेट भी लिए जो उनका सर्वश्रेष्ठ प्रदशन रहा और पाकिस्तान को 83 पर रोक दिया।
सितंबर 2021 में, पंड्या को 2021 आईसीसी पुरुष टी20 विश्व कप के लिए भारत की टीम में नामित किया गया था। हालांकि, पांड्या उम्मीद के मुताबिक प्रभाव छोड़ने में नाकाम रहे। उन्होंने पाकिस्तान के खिलाफ 11 रन बनाए थे। पंड्या को एक ऑलराउंडर के रूप में चुना गया था। हालाँकि उन्होंने न्यूजीलैंड के खिलाफ केवल 2 ओवर फेंके बिना कोई विकेट लिए और 17 रन दिए। उनके रनों की कमी और गेंद के साथ योगदान करने में असमर्थता के कारण उन्हें न्यूजीलैंड के खिलाफ विश्व कप के बाद होने वाली टी20ई श्रृंखला के लिए टीम से बाहर कर दिया गया।
कबार गाँव, कोंच (गया)
}
कबार कोंच, गया, बिहार स्थित एक गाँव है।
चंद्रकांत मेहता
चंद्रकांत हरिशंकर मेहता (उपनाम: शशिन ) (जन्म: 6 अगस्त 1939) एक गुजराती कवि, कहानीकार, संपादक और पत्रकार हैं।
ज़िंदगी
चंद्रकांत मेहता का जन्म 6 अगस्त 1939 को अहमदाबाद जिले के सरखेज में हुआ था। गुजराती लेखक, पत्रकार। उनका मूल स्थान सरोदा है। उनके पिता हरिशंकर मेहता हिंदू धर्म के कथाकार और विद्वान थे। इनकी माता का नाम मणिबेहन है। उन्होंने अपनी शिक्षा सरोदा और कालियावासना विद्यालयों से प्राप्त की। फिर अहमदाबाद के एल. डी। आर्ट्स कॉलेज से हिंदी में एम. ए., पीएच.डी. डी। और कानून में एल. LB। की उपाधियाँ प्राप्त की वह नवगुजरात कॉलेज में हिंदी के प्रोफेसर और कॉलेज में मल्टीकोर्स ट्रेनिंग इंस्टीट्यूट के मानद निदेशक थे। उन्होंने पत्रकारिता विभाग, गुजरात विश्वविद्यालय में रीडर और अध्यक्ष के रूप में कार्य किया। बाद में उन्हें गुजरात विश्वविद्यालय का कुलपति नियुक्त किया गया। वह सहजानंद कॉलेज, अहमदाबाद के मल्टीकोर्स विभाग के निदेशक थे और हीरामणि विद्यासंकुल के कार्यकारी निदेशक के रूप में कार्यरत थे। वर्तमान में वह नवगुजरात मल्टीकोर्स ट्रेनिंग इंस्टीट्यूट के मानद निदेशक हैं।
उन्होंने 1966 में मंजुला से शादी की।
रचनात्मक
वह 1973 से बना रहे हैं। उन्होंने साहित्य के विभिन्न रूपों जैसे कविता, जीवनी, कहानी, बाल साहित्य और विशेष रूप से चिंतनशील निबंधों में लिखा है। वह दैनिक ' संदेश ' 'हेलो यंग फ्रेंड' और गुजरात समाचार की 'एक एक दे चिंगारी', 'गुफ्तेगो', 'प्यारा-आकाश', 'जिंदगी जीने जरूखेती', 'नारी तारण नवलन रूप', 'पंखी नीलगगनन' में नजर आ चुके हैं। ', 'अदला-बदली शिल्पी'।' जैसे स्तंभों का संग्रह दिया है साथ ही उन्होंने हिंदी में 'अंकहा दर्द', 'कहां रुका है कफीला', 'आसमान में आ रहा हूं' जैसी किताबें भी लिखी हैं।
'धीरे भाई है गीत' (1973) उनकी ग़ज़लों और गीतों का संग्रह है। 'मन मधुवन' (1980) और 'स्वप्नलोक' (1982) की कहानियाँ मुख्य रूप से प्रेम और वैवाहिक जीवन के बारे में हैं। 'स्वतंत्रता सेना के योगानंद' (1977), 'डॉ. अम्बेडकर' (1979) आदि किशोरों की जीवनी संबंधी पुस्तकें हैं। 'केसरक्यारी' (1983) और 'नारी, तरण नवलख रूप' में मार्मिक दृश्य हैं। 'एक जे दे चिंगारी' (1983) और 'अंतरद्वार' (1984) उनके विचारोत्तेजक निबंधों की पुस्तकें हैं। 'गुजरात समाचार' में उनके 'गुफ्तेगो' कॉलम ने 'गुफ्तेगो-यूथ एंड मैरिज' (1985) जैसी कई सांसारिक शिक्षा पुस्तकों का नेतृत्व किया।
'लोककवि मीर मुराद' (1979) मुस्लिम कवि मुराद के जीवन और कविता का अध्ययन है। मुराद की अप्रकाशित कविता भी इस ग्रन्थ में 'मुरादवाणी' शीर्षक से प्रकाशित है। उन्होंने हिंदी में एक भाष्य भी प्रकाशित किया है। इसके अलावा, उन्होंने प्राकृत, हिंदी और गुजराती कविताओं के कुछ संपादित खंड भी प्रकाशित किए हैं।
आदर
उन्हें 'संस्कृति पुरस्कार' (1992), राजभाषा सम्मान पुरस्कार (1996) और सौहार्द पुरस्कार (1999) आदि से सम्मानित किया जा चुका है। उन्हें गुजरात साहित्य अकादमी द्वारा संचालित हिंदी साहित्य अकादमी द्वारा वर्ष 2008 के लिए साहित्य गौरव पुरस्कार से सम्मानित किया गया था। उन्हें 2021 के पद्म श्री पुरस्कार से नवाजा गया है।
कानपुर प्राणी उद्यान
1971 में खुला यह चिड़ियाघर भारत के सर्वोत्तम चिड़ियाघरों में एक है। क्षेत्रफल की दृष्टि से यह भारत का तीसरा सबसे बड़ा चिड़ियाघर है। यह कानपुर शहर में स्थित है। यहाँ पर लगभग 1250 जीव-जंतु है। कुछ समय पिकनिट के तौर पर बिताने और जीव-जंतुओं को देखने के लिए यह चिड़ियाघर एक बेहतरीन जगह है।
इतिहास
ब्रिटिश इंडियन सिविल सर्विस के सदस्य सर एलेन यहाँ पर फैले प्राकृतिक जंगलों में यह चिड़ियाघर खोलना चाहते थे पर ब्रिटिश काल में उनकी यह योजना जमीन पर नहीं उतर सकी। जब यह चिड़ियाघर भारत सरकार द्वारा 1971 में खोला गया तो इसका नाम उन्हीं के नाम पर रखा गया।
इसके निर्माण कार्य में २ वर्ष लगे और यह आम लोगो के लिए 4 फ़रवरी 1974 को खोला गया। यहाँ का पहला जानवर उद्बीलाव था जो की चम्बल घाटी से आया था। कानपुर में इस्थित मंधना (ब्लू वर्ल्ड) से पास में है। यह रजत बुक स्टाल के पास से भी जाया जा सकता है।
जानवर
यहाँ पर बाघ,शेर,तेंदुआ, विभिन्न प्रकार के भालू,लकड़बग्घा,nगैंडा,लंगूर,वनमानुष,चिम्पान्ज़ी,हिरण समेत कई जानवर है। यहाँ पर अति दुर्लभ घड़ियाल भी है। हाल ही में यहाँ पर हिरण सफारी भी खोली गयी है।
चिम्पान्ज़ी यहाँ का सबसे पुराना जानवर है जिसका नाम छज्जू (उम्र 26) है। इसकी पैदाईश भी यही की है।
इनके आलवा विभिन्न देशी-विदेशी पक्षी भी यहाँ की शोभा बढ़ाते है। अफ्रीका का शुतुरमुर्ग और न्यूजीलैंड का ऐमू, तोता,सारस समेत कई भारतीय और विदेशी पक्षी है।
हाल ही में हैदराबाद से एक शेर भी आया है।
झील
यहाँ प्रवेश करते ही एक बड़ी प्राकृतिक झील है। हालाकि रखरखाव की कमी के कारण यह सिकुड़ कर बहुत छोटे इलाके में रह गयी है।
रात्रिचर जीव गृह
यह मुख्यतः रात में देख पाने वाले जीवों के लिए है।
ट्राम ट्रेन
यहाँ पर जून 2014 के बाद से अखिलेश यादव सरकार ने एक ट्राम ट्रेन का भी शुभारम्भ किया जो कि पर्यटकों के आकर्षण का केंद्र बन चुकी है !
संरक्षण
यहाँ पर जानवरों का ख्याल रखने के लिए एक अस्पताल भी है जहाँ पर हमेशा पशुचिकित्सक मौजूद रहते है।
पॉलिथिन चिड़ियाघर के अंदर ले जाना सख्त मना है। वाहन भी ले जाए जा सकते है परन्तु इसका अतिरिक्त किराया देना पड़ता है।
लहरबाज़ी
[[चित्र:2010 mavericks competition.jpg|thumb|240px|समुद्री लहर के सर्वस्व
रज
ऊपरी हिस्से पर सवारी करता छड़ च
आई
जज रकछ चकएक लहरबाज़]] लहरबाज़ी या लहरसवारी या तरंगक्रीडा (अंग्रेज़ी: surfing, सरफ़िंग) समुद्र की लहरों पर किया जाने वाला एक खेल है जिसमें लहरबाज़ (सरफ़र) एक फट्टे पर संतुलन बनाकर खड़े रहते हुए तट की तरफ़ आती किसी लहर पर सवारी करते हैं। लहरबाज़ों के फट्टों को 'लहरतख़्ता' या 'सर्फ़बोर्ड' (surfboard) कहा जाता है। लहरबाज़ी का आविष्कार हवाई द्वीपों के मूल आदिवासियों ने किया था और वहाँ से यह विश्वभर में फैल गया।
ओलिंपिक खेलों
2016 में अंतर्राष्ट्रीय ओलंपिक समिति (आईओसी) द्वारा जापान में २०२० ग्रीष्मकालीन ओलंपिक] में शुरू होने वाले ओलंपिक खेल के रूप में सर्फिंग को जोड़ा गया था। टोक्यो 2020 सर्फिंग पुरुषों और महिलाओं की प्रतियोगिताओं के पहले स्वर्ण पदक विजेता क्रमशः ब्राज़ीलियाई [[Íतालो फेरेरा और हवाई से अमेरिकी कैरिसा मूर थे।
लहरबाज़ी के प्रकार
खड़े होकर करी जाने वाली लहरबाज़ी में दो प्रकार के लहरतख़्ते इस्तेमाल होते हैं: छोटे तख़्ते (shortboard, शॉर्टबोर्ड) और लम्बे तख़्ते (longboard, लॉन्गबोर्ड)। इनके अकार से इनपर सवारी करने की शैलियाँ भी अलग होती हैं। किश्ती से खींच कर करी गई लहरबाज़ी (tow-in surfing, टो-इन सरफ़िंग) में एक मोटर-चालित लहरबाज़ को ऊँची लहरों की उच्चतर गति के बराबर की रफ़्तार देता है जो बिना नाव की मदद के लहरबाज़ नहीं पा सकता।
पतंग लहरबाज़ी (kite surfing, काइट सर्फ़िंग) और हवा लहरबाज़ी (wind surfing, विंड सर्फ़िंग) में हवा की ताक़त से लहरबाज़ वेग पकड़ता है। पैडलतख़्ते (paddleboard, पैडलबोर्ड) और कायैक (kayak) में लहरों की ज़रुरत नहीं होती और चप्पू का इस्तेमाल किया जाता है। इन सभी में चप्पू और हवा के अतिरिक्त लहरों की शक्तियों का भी प्रयोग किया जा सकता है। कभी-कभी शक्तिशाली इंजन वाली नौकाओं के ज़रिये भी पानी में लहरें बनाई जा सकती हैं और लहरबाज़ इनपर सवारी कर सकते हैं।
लहरों की उत्पत्ति
समुद्र जैसे बड़े क्षेत्रफल में खुले पानी पर लगातार हवा चलने से लहरों का महातरंग उत्पन्न होता है जिसे आनयन (swell, स्वेल) कहते हैं। आनयन कितना अधिक होगा, यह हवा की गति और बहाव के काल पर निर्भर करता है। इस वजह से लहरों का आनयन वहाँ ज़्यादा होता है जहाँ हवा का कम दबाव हो (क्योंकि वहाँ अन्य जगहों से हवा तीव्र गति से खिंची चली आती है) और जहाँ कोई लम्बा तट खुले समुद्र पर स्थित हो। हवा का स्थानीय बहाव लहरों पर काफ़ी असर रखता है। अगर किनारे से थोड़ी ही दूरी पर हलकी या माध्यम हवा चल रही हो तो वह लहर के आगे चलकर उसे एक गोल ढोल या ट्यूब का अकार दे देती है जो लहरबाज़ी के लिए ज़्यादा आनंदायक है। अगर हवा ज़्यादा तेज़ हो तो पानी को उत्तेजित और लहरबाज़ी के लिए ख़राब कर देती है। लहर के पीछे और उसके नीचे के समुद्री फर्श का भी लहर पर गहरा असर पड़ता है। पानी में अगर रीफ़ हो तो वह लहरों के अकार को बदल देती है। आधुनिक तकनीकों से फर्श और हवा को मापा जा सकता है और आगे लहरें कैसे होने वाली हैं इसका अंदाज़ा लगाया जा सकता है। लहरबाज़ों को तट पर जाने से पहले यह भविष्यवानियाँ रेडियो, अख़बारों और इन्टरनेट के ज़रिये मिल जाती हैं।
लहर की शक्ति
वर्गीकरण मानदंड
कृत्रिम रीफ़ें
कुछ तटीय क्षेत्रों में लहरबाज़ सैलानियों को ऊँची लहरों से आकर्षित करने के लिए बनावटी रीफ़ों का निर्माण किया जाता है। यह पानी में रेत की बोरियाँ या कोंक्रीट की बड़ी सिल्लियाँ डुबो कर बनाई जाती हैं। कभी-कभी कोई डूबी हुई बड़ी किश्ती भी एक रीफ़ का काम करती है। यह रीफ़ें न सिर्फ़ लहरबाज़ी के लिए अच्छी होती है बल्कि बीच को भी समय के साथ समुद्र द्वारा खाए जाने से बचाती हैं। दक्षिण अफ़्रीका के केपटाउन इलाक़े की टेबल खाड़ी में 'सेली १' नामक तुर्की जहाज़ २००९ में डूब गया और अब वहाँ अच्छी लहरें बनाने का काम कर रहा है। दक्षिण भारत के कोवलम तट में स्थानीय लोगों ने एक कृत्रिम रीफ़ बनाई तो तट की रक्षा कर रहा है और लहरबाज़ी के लिए अच्छी लहरें भी देता है। इसके विपरीत दक्षिण कैलिफ़ोर्निया के एल सेगुन्दो तट पर 'शेव्रोन रीफ़' नामक एक कृत्रिम रीफ़ बनाई गई लेकिन उस से अच्छी लहरें नहीं बनने से रीफ़ बनाने वालों की उम्मीदों पर पानी फिर गया।
लहरबाज़ी की लोक-संस्कृति
लहरबाज़ लहरबाज़ी पर आधारित एक विविध संस्कृति का प्रतिनिधित्व करते हैं। कुछ लोग लहरबाज़ी का अभ्यास शौकिया गतिविधि के रूप में करते हैं, जबकि अन्य इसे अपने जीवन का केंद्रीय विषय मानते हैं। संयुक्त राज्य अमेरिका के कैलिफ़ोर्निया, फ़्लोरिडा और हवाई राज्यों में लहरबाज़ी संस्कृति सबसे अधिक प्रभावशाली है। इस से सम्बंधित चीज़ों में 'वुडी' (woodie) शामिल है - यह एक लम्बी स्टेशनवैगन गाड़ी होती है जिसपर लहरतख़्ते लादकर ले जाए जाते हैं। लहरबाज़ों को 'ब्रोडशोर्ट्स' (broadshorts) नामक एक लम्बी नेकर भी पहननी पसंद होती है। लहरबाज़ी सम्बंधित माल की बिक्री में हर साल अब दसियों अरबों डालर का माल ख़रीदा-बेचा जाता है। लहरबाज़ी न करने वाले भी इस खेल से सम्बंधित होने के लिए इसके चिह्न अपनाते हैं।
लहरबाज़ एक-दुसरे को तीन श्रेणियों में वर्गीकृत करते हैं:
लहरबाज़ों की आपसी बातचीत से भी बहुत से नए शब्द पैदा हुए हैं:
कुछ लहरबाज़ इस खेल में इतने डूबे हुए थे कि उन्हें अनुकूल लहरों कि स्थिति न होने पर भी इस से मिलता कुछ करना था। इस चेष्टा में उन्होंने तख़्तों के नीचे पहिये लगाकर 'पैदलपथ लहरबाज़ी' (sidewalk surfing, साइडवॉक सर्फ़िंग) शुरू कर दी। इसे अब 'स्केटबोर्डिन्ग' (skateboarding) कहा जाता है। आगे चलकर यह पहाड़ियों पर बर्फ़ के ऊपर तख़्तों पर भी खेला जाने लगा और इस खेल का नाम 'स्नोबोर्डिन्ग' (snowboarding) पड़ा।
कौशल
लहर पर सवारी करने के लिए लहरबाज़ अपने लहरतख़्ते पर लेट के तट से समुद्र में निकल जाता है। वह अपने हाथों को पतवार बनाकर तैरकर समुद्र में कुछ दूर निकलता है। फिर वह मुड़कर तट का सामना करता है और उस तरफ़ अपने तख़्ते को ले जाते हुए तट कि तरफ़ जाती हुई लहर की गति की बराबरी करने की कोशिश करता है। जहाँ लहर नीचे पानी पर पटक रही होती है वहाँ पानी में झाग बनने से उसे 'सफ़ेद पानी' (white water, व्हाईट वॉटर) कहा जाता है। लहरबाज़ इस सफ़ेद पानी से आगे रहने की कोशिश करता है। नौसिखियों के लिए लहर को पकड़ना ही मुश्किल होता है, जबकि माहिर लहरबाज़ लहर को बीच में पकड़ते हैं और खड़े हो जाते हैं और फिर 'लहर के कंधे' की तरफ़ अपना तख़्ते को बढ़ाते हैं (जहाँ वह लहर टूट रही होती है)। नौसिखिये अक्सर कन्धों पर ही चढ़ पाते हैं और अक्सर माहिर लहरबाज़ों के रस्ते में आ जाते हैं। लहरबाज़ी में माहिर उसे माना जाता है जो लहर के बदलते रूख़ को समझकर हर परिस्थिति में अपने तख़्ते पर टिका रहे और उसे मनचाही दिशा में ले जाने की क्षमता रखता हो। आजकल लहरबाज़ी में एक 'एयर' (air यानि 'हवा') नाम का नया अंदाज़ भी निकला है जिसमें लहर से तेज़ी पकड़ा हुआ लहरबाज़ अपने तख़्ते पर खड़ा-खड़ा पानी नीचे छोड़कर हवा में कुछ पलों के लिए उड़ जाए और फिर लहर पर नीचे संतुलित तरीक़े से आ टिके।
ट्यूब की सवारी
हैंगिंग टेन और हैंगिंग फाइव आमतौर पर लौंगबोर्डिंग विशिष्ट चाल हैं। बोर्ड के सामने के छोर पर दोनों पैर रखने और छोर पर लहरबाज़ के पांव की उंगलियों के टिके होने से हैंगिंग टेन संदर्भित है, जिसे नोजराइडिंग के नाम से भी जाना जाता है। हैंगिंग फाइव में सामने के करीब सिर्फ एक पैर रहता है, पैर की उंगलियां छोर पर टिकी होती हैं। प्रारंभिक कैलिफोर्निया लहरबाज़ी तटों से जेम्स (रिप) कारमैन द्वारा पहली बार हैंगिंग टेन प्रसिद्ध हुआ।
कटबैक: पंक्ति में गति पैदा करना और फिर विपरीत दिशा में मुड़ जाना. एक तेज लहर के बाद धीमी लहर धारा के साथ तालमेल रखने में सवार को धीमा करने में इसका प्रभाव पड़ता है, उदाहरण के लिए कूद जाना.
फ्लोटर: लहर के शीर्ष पर सवारी करना और फिर वहां से नीचे उतर आना. लहर धारा जब समाप्त होने लगती है तब इसका इस्तेमाल किया जा सकता है। छोटी लहरों में बहुत आसान और लोकप्रिय है।
टॉप-टर्न: लहर के शीर्ष पर सरल टर्न या मुड़ना. कभी-कभी गति उत्पन्न करने के लिए और कभी-कभी फुहारे उड़ाने के लिए इसका उपयोग होता है।
लहरबाज़ी सीखना
आम तौर पर लहरबाज़ी अनुदेश एक-एक को अलग से दिया जाता है, लेकिन यह काम समूह में भी किया जा सकता है। कोस्टा रिका और हवाई जैसे लोकप्रिय सर्फ स्थान नौसिखुओं के लिए एकदम सही परिस्थितियां प्रदान करते हैं, साथ ही अग्रणी प्रशिक्षुओं के लिए भी चुनौतीपूर्ण अवसर हैं। सीखने के लिए सर्फ स्थान आम तौर पर उपयुक्त स्थितियां प्रदान करती हैं जो अनुदेश के लिए अधिक अनुकूल होती हैं, खासकर निरंतर रेत पट्टियां या नीचे की रेतीली अड़चन.
एक सर्फ़बोर्ड पर खड़ा होने में संतुलन एक महत्वपूर्ण भूमिका निभाता है। इसीलिए, अच्छी तरह से संतुलन प्रशिक्षण अभ्यास कराया जाता हैं। संतुलन बोर्ड या स्विंग बोर्डिंग के साथ संतुलन का अभ्यास नौसिखुओं को इस कला में महारत हासिल करने में मदद करता है।
उपकरण
सर्फ़बोर्ड्स, लौंगबोर्ड्स, स्टैंड अप पैडल बोर्ड्स (SUP's), बॉडीबोर्ड्स, बोगीबोर्ड्स, वेव स्किस, स्कीमबोर्ड्स, नीबोर्ड्स, सर्फ्स मैट्स और मक्का के ट्रे सहित विभिन्न उपकरणों पर लहरबाज़ी की जा सकती है।
सर्फबोर्ड मूलतः ठोस लकड़ी से बनाये जाते थे और जो बड़े होते थे और भारी भी (अक्सर 12 ft तक लंबे और )। हल्के बालसा लकड़ी के सर्फ़बोर्ड (1940 के दशक के अंत और 1950 के दशक के शुरू में पहले-फल बने) में महत्वपूर्ण सुधार किये गये, न सिर्फ संहवरणात्मकता की दृष्टि से बल्कि बढे हुए कौशल में भी.
अधिकांश आधुनिक सर्फ़बोर्ड्स एक या अधिक लकड़ी की पट्टियों या "स्ट्रिंगर्स", फाइबरग्लास क्लोथ और पोलिएस्टर रेजिन के साथ पोल्युरीथेन फोम (PU) से बनते हैं। एक उभरती हुई बोर्ड सामग्री है एपोक्सी (EPS), जो पारंपरिक फाइबरग्लास से मजबूत और हलकी होती है। यहां तक कि नयी डिजाइनों में भी कार्बन फाइबर और परिवर्ती-लचीले यौगिकों जैसी सामग्रियों को शामिल किया जा रहा है।
चूंकि एपोक्सी सर्फ़बोर्ड हल्के होते हैं, इसलिए वे उसी माप, आकार और मोटाई के फाइबर ग्लास बोर्ड की तुलना में कहीं बेहतर तैर सकते हैं। इससे इन्हें पानी में तेज चलाने में आसानी होती है। हालांकि, EPS बोर्डों के बारे में एक आम शिकायत यह है कि वे एक पारंपरिक फाइबर ग्लास बोर्ड की तरह अधिक फीडबैक नहीं देते. इस कारण से, अनेक अगुआ लहरबाज़ फाइबर ग्लास से बने सर्फ़बोर्ड पसंद करते हैं।
छत्‍तर सिंह
छत्‍तर सिंह,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के बुलन्‍दशहर जिले के 45 - खुर्जा विधान सभा निर्वाचन क्षेत्र से सोशलिस्‍ट पार्टी की ओर से चुनाव में भाग लिया।
लहरबाज़ी
उपकरण
अन्य उपकरणों पैड शामिल हैं एक पट्टा (गिरने के बाद बोर्ड को बहने से बचाने के लिए और अन्य लहरबाज़ से टक्कर को रोकने के लिए), सर्फ़ वाक्स, ट्रेक्शन पैड्स (बोर्ड के डेक से लहरबाज़ के पैरों को फिसलने से बचाने के लिए) और फिन्स (जिसे स्केग्स के नाम से भी जाना जाता है), जिन्हें स्थायी रूप से लगाया जाता है (ग्लास्ड-ऑन) या जो अन्तर्निमेय होते हैं।
स्पोर्ट्सवीयर के लिए डिजाइन किये गये या विशेष रूप से लहरबाज़ी के उपयुक्त बोर्डवीयर (यह शब्द स्नोबोर्डिंग में भी इस्तेमाल होता है) बेचे जा सकते हैं। गर्म मौसम में तैराकी वस्त्र, सर्फ ट्रंक्स या बोर्डशॉर्ट्स अर्थात जांघिये और कभी-कभी रैश गार्ड्स भी पहने जाते हैं; ठंडे पानी में निम्न तापमान से सुरक्षा के लिए लहरबाज़ बरसाती कपड़े, जूते, कनटोप और दस्ताने पहनते हैं। टाइटेनियम की एक पतली परत के साथ एक नया रैश वस्त्र आया है, जो गतिशीलता में कमी किये बिना अधिकतम गर्मी प्रदान करता है।
आजकल बहुत सारे माप, आकार और डिजाइन के सर्फबोर्ड उपयोग में हैं। आधुनिक लौंगबोर्ड जो आमतौर पर लंबाई में 9 से 10 ft होते हैं, पुराने सर्फबोर्ड की याद दिलाते हैं, लेकिन सर्फबोर्ड के आकार और फ़िन डिजाइन में अब आधुनिक बदलाव लाभदायक हैं। प्रतियोगी लौंगबोर्ड लहरबाज़ों को वाकिंग कौशल में माहिर होने की जरूरत है, साथ ही लघु-त्रिज्या वाला घुमाव सामान्य रूप से शॉर्टबोर्ड लहरबाज़ी से संबद्ध है।
आधुनिक शॉर्टबोर्ड की शुरूआत 1960 के दशक के अंत में हुई और यह आज के सामान्य थ्रस्टर स्टाइल से जुड़ गया है, इसमें तीन फिन होते हैं, आमतौर पर चारों तरफ 6 to 7 ft लंबाई में. थ्रस्टर का आविष्कार ऑस्ट्रेलियाई निर्माता साइमन एंडरसन द्वारा किया गया था।
मध्यम आकार का बोर्ड फनबोर्ड कहलाता है, जो लौंगबोर्ड से कहीं अधिक गतिशीलता प्रदान करता है, इसमें अक्सर लौंगबोर्ड की तुलना में कहीं ज्यादा फुर्ती की जरूरत पड़ती है। बहुत सारे लहरबाज़ को लगता है कि फनबोर्ड अपने नाम के अनुरूप है, दोनों ही तरह के लहरबाज़ी मोड्स के लिए यह सर्वोत्तम है, जबकि अन्य लहरबाज़ इसकी आलोचना भी करते हैं।
और भी बहुत सारे आला स्टाइल हैं, जैसे कि एग, एक लौंगबोर्ड-स्टाइल का शॉर्ट बोर्ड ऐसे लोगों को ध्यान में रख कर बनाया गया है जो शॉर्ट की सवारी करना चाहते हैं, लेकिन उन्हें पैडल करने की ताकत की ज्यादा जरूरत है। फिश एक बोर्ड है, जो खास तौर पर थोड़ा छोटा, सपाट और सामान्य बोर्ड से थोड़ा चौड़ा, अक्सर विभाजित पूंछ वाला (सैलो टेल के रूप में जाना जाता है) होता है। फिश में आमतौर पर दो या चार फिन्स होते है और छोटे तरंगों पर लहरबाज़ी के लिए विशेष रूप से डिज़ाइन किए गए होते हैं। बड़ी लहरों के लिए एक लंबा, मोटा बोर्ड गन, होता है, जिसका अगला और पिछला हिस्सा नुकीला (पिन टेल कहलाता है) होता है, विशेष रूप से यह बड़ी लहरों के लिए डिजाइन किया गया होता है।
मैवरिक्स (कैलिफोर्निया)
मैवरिक्स उत्तरी कैलिफोर्निया में विश्व-विख्यात लहरबाज़ी स्थान है। यह पीलर प्वाइंट हार्बर के तट से लगभग आधा मील (0.8 किमी) की दूरी पर प्रिंस्टन-बाई-द-सी के गांव हाफ मून बे के एकदम उत्तर में स्थित है। उत्तरी प्रशांत महासागर में प्रचंड ठंड के तूफानी मौसम में लहरें नियमित तौर पर चोटी पर 25 फीट (8 मीटर) और शीर्ष से बाहर 50 मीटर (15 मीटर) हो सकती हैं। पानी के नीचे असामान्य आकार में चट्टानों का निर्माण इस ब्रेक का कारण है।
पाइपलाइन (ओआहू, हवाई)
हवाई के ओआहू के उत्तरी तट पर पुपुका के एहुकई बीच पार्क गामी स्थान पर पाइपलाइन नामक सर्फ रिफ ब्रेक स्थित है। स्थान कुख्यात और उथले पानी में बड़े-बड़े लहरों के टूटने के लिए प्रसिद्ध है; यहां नुकीले और गुफाओंवाला चट्टान जो कि पानी का खोखला और मोटा-सा छल्ला बनाते है, जिसमें भीतर लहरबाज़ सवारी कर सकता है। यहां पाइपलाइन में तीन चट्टान हैं जो उत्तरोत्तर और भी गहरे होते जाते हैं, जहां महासागर की महातरंगों द्वारा प्रयुक्त विभिन्न स्तरवाली क्षमता सक्रिय होती है।
टीहूपो (Teahupoo) (ताहिती)
टीहूपो (जिसका उच्चारण चो-पो है) दुनिया का जाना माना लहरबाज़ी स्थान है जो दक्षिण प्रशांत महासागर, फ्रांसीसी पोलीनेशिया, ताहिती के द्वीपों के दक्षिर-पश्चिम सुदूर पर स्थित है। यह भारी और पारदर्शी लहरों के लिए जाना जाता है, जो अक्सर 2 से 3 मीटर तक (7 से 10 फीट तक) और इससे ऊंचा जाता है। यह सालाना प्रो ताहिती सर्फ प्रतियोगिता के बिलबोर्ड का स्थान है, जो पेशेवर लहरबाज़ी सर्किट के एएसपी वर्ल्ड टूर (ASP World Tour) के वर्ल्ड चैंपियनशिप टूर (डब्ल्यूसीटी (WCT) का हिस्सा है।
डूब कर मरना
पानी के सभी खेलों की तरह लहरबाज़ी में भी डूब कर मरने का खतरा अंतर्निहित है। हालांकि बहते रहने में बोर्ड सहायक होता है, लेकिन चूंकि यह उपयोगकर्ता से अलग होता है, इसीलिए ऊपरी तौर पर तैरते रहने के लिए इस पर आश्रित नहीं हुआ जा सकता है। एक पट्टा, जो टखने या घुटने से बंधा होता है, लहरबाज़ को बोर्ड से सुविधा के लिए जोड़े रखता है, लेकिन लहरबाज़ को डूबने से बचा नहीं सकता. स्थापित नियम यह है कि अगर लहरबाज़ बगैर अपने बोर्ड के पानी की स्थिति को संभाल नहीं सकता या सकती है तो उसे दूर नहीं जाना चाहिए। पानी के नीचे लहरबाज़ द्वारा पकड़े गए चट्टान के पट्टा से उलझ जाने के परिणामस्वरूप डूबने की कुछ घटना घटी है। वैमा या मावेरिक्स जैसी तरंगों में पट्टा अवांक्षनीय हो सकता है, क्योंकि पानी बोर्ड को बहुत दूर तक खींच कर ले जा सकता है, जिसे लहरबाज़ लहर के नी‍चे पकड़े हुए होता है।
टक्कर
गलत स्थिति में पड़ जाने पर, लहरबाज़ का शरीर रेल की टीले, चट्टान, चट्टान, सर्फबोर्ड और अन्य लहरबाज़ समेत किसी भी चीज के साथ संपर्क में आने से खतरा खड़ा हो जाता है। इन चीजों के साथ टक्कर होने से कभी कभी बेहोशी, या यहाँ तक कि मौत भी हो सकती है।
सर्फ तक पहुंचने के लिए बहुत सारे लहरबाज़ पुल, इमारत, गोदी और अन्य संरचनाओं से कूद पड़ते हैं। अगर कूदने का समय गलत हो गया तो वे अपना या उपकरण का या फिर दोनों का ही नुकसान कर देते हैं। बड़ी संख्या में चोट, 66% तक, का कारण सर्फबोर्ड (अग्रभाग या ‍फिन से) से टकरा जाना होता है। फिन गहरे चीर-फाड या कटने, साथ ही साथ बहुत ही अधिक थका देने का कारण होता है। हालांकि ये चोट छोटे-मोटे होते हैं, लेकिन समुद्री संक्रमण के लिए ये त्वचा को खोल देते हैं; संक्रमण के जोखिम को कम करने के लिए लहरबाज़ अगेंस्ट सीवेज जैसे दल पानी की सफाई का अभियान चलाते हैं। लहरबाज़ी के दौरान सर्फबोर्ड से गिरना, दूसरों के साथ टकराना या दूसरों को घायल करना आमतौर पर 'वाइपआउट' (wipeout) कहलाता है।
जल-प्रवाह को काटना
रिपटाइड अनुभवी और अनुभवहीन दोनों तरह के लहरबाज़ के लिए खतरनाक होता है। रिप प्रवाह पानी का चैनल होता है जो तट से दूर बहता हैं। चूंकि यह प्रवाह गुप्त होता है, पानी दिखने में शांत लगता है, थके और अनुभवहीन तैराक या लहरबाज़ आसानी से बह जाते हैं।
समुद्र की सतह
समुद्र की सतह लहरबाज़ के लिए खतरा खड़ा कर सकती है। अगर कोई लहरबाज़ लहर की सवारी करते हुए गिर जाता है, तो लहर उसे चारों ओर उछाल-उछाल कर पटकती है, आमतौर पर नीचे की ओर. चाहे वह चट्टान ब्रेक हो या बीच ब्रेक, समुद्र के निचले सतह से उठा कर पटके जाने के कारण ज्यादातर लहरबाज़ गंभीर रूप से घायल हो जाते हैं या यहां तक कि मर भी जाते है। समुद्र की सतह बहुत ही उथला हो सकता है, खासतौर ज्वार के दौरान बीच ब्रेक में. उदाहरण के लिए वेस्टर्न ऑस्ट्रेलिया के साइक्लोप्स ले लें. यह दुनिया की सबसे बड़ा और मोटा रीफ ब्रेक है, जिसमें लहरों का माप 10 मीटर तक ऊंचा होता है। फिर भी, चट्टान के नीचे गहराई केवल लगभग 2 मीटर होती है।
स्वयंसेवकों का कदमताल
स्वयंसेवकों का कदमताल, चीनी जनवादी गणराज्य, हाँगकाँग (१ जुलाई, १९९७ से) और मकाउ (२० दिसम्बर, १९९९ से) का राष्ट्रगान है, जिसे जानेमाने कवि और नाटककार तियान हान ने लिखा था और संगीत रचना नी एर ने की थी। इसे पहली बार १९३४ में एक शंघाई नाट्य के दौरान बजाया गया था और इसका मूल गीतिकाव्य ही राष्ट्रगान का आधिकारिक गीतिकाव्य है। २००४ में चीनी जनवादी गणराज्य के संविधान की धारा १३६ में इस गान के राष्ट्रगान होने का प्रावधान जोड़ा गया।
104 रेखांश पश्चिम
104 रेखांश पश्चिम (104th meridian west) पृथ्वी की प्रधान मध्याह्न रेखा से पश्चिम में 104 रेखांश पर स्थित उत्तरी ध्रुव से दक्षिणी ध्रुव तक फैली हुई रेखांश है। यह काल्पनिक रेखा आर्कटिक महासागर, उत्तर अमेरिका, प्रशांत महासागर, दक्षिणी महासागर और अंटार्कटिका से गुज़रती है। यह 76 रेखांश पूर्व से मिलकर एक महावृत्त बनाती है।
गदा
गदा, एक प्राचीन भारतीय पौराणिक आयुध है। इसमें एक लम्बा दण्ड होता है ओर उसके एक सिरे पर भारी गोल लट्टू सरीखा शीर्ष होता है। दण्ड पकड़कर शीर्ष की ओर से शत्रु पर प्रहार किया जाता था। इसका प्रयोग बल सापेक्ष्य और अति कठिन माना जाता था। गदा हनुमान (जो कि भगवान शिव के ८वें रुद्रावतार हैं) का मुख्य हथियार है। हनुमान को बल-सौष्ठव (विशेषकर पहलवानी) का देवता माना जाता है। हिन्दू धर्म में त्रिदेव में से एक विष्णु भी एक हाथ में गदा (कौमोदकी) धारण करते हैं। इसके अतरिक्त महाभारत में भीमसेन ( पवन देव के पुत्र) ,दुर्योधन, दुश्शासन ,बलराम( शेषनाग के अवतार ), आदि जैसे पराक्रमी योद्धा का भी गदा मुख्य आयुध रहे है।
गदा युद्ध
गदा युद्ध की चर्चा प्राचीन साहित्य में बहुत हुई हैं। महाकाव्य महाभारत में भीमसेन, दुर्योधन दु:शाशन , जरासन्ध, बलराम आदि योद्धा गदा युद्ध के प्रसिद्ध विशेषज्ञ थे। गदा को बीस प्रकार से संचालित किया जा सकता है। अग्नि पुराण में गदा युद्ध के आहत, गोमूत्र, प्रभृत, कमलासन, ऊर्ध्वगत्र, नमित, वामदक्षिण, आवृत्त, परावृत्त, पदोद्धृत, अवप्लत, हंसमार्ग और विभाग नामक प्रकारों का उल्लेख हैं। महाभारत में भी कई प्रकारों के गदायुद्ध और कौशल का विस्तृत वर्णन है।